Norske Intelligenssedler, 1806-11-07
Efter indløben Reqvisition af 31 f. M., bliver paa Enebak Præstegaard, Fredagen den 5 December förstkommende, om Formiddagen Klokken 10 Slet, en offentlig Auction foretaget over afgangne Sognepræst Hr. Bulls Boe tilhörende Løsøre-Effecter, bestaaende af Sölv, Tin; Meubler, Sengeklæder, Linned, Kiøkkentøi, Gaardsredskab, Heste og Fæe, tilligemed dette Aars Avl og Afgröde, samt den Afdødes Bogsamling m.v. De Lysthavende indbydes derfor herved, da Conditionerne paa Auctionsstedet skal vorde bekiendtgjorte. Præsterud den 3 November 1806. N. Nilson. Det topographiske Selskabs Hensigt var, at samle og udbrede en nøiere Kundskab om Norge, end man tilforn havde. Dets Stifter, Hans Excellence Hr. Geheimeraad Moltke, nu Præsident i Generaltoldkammeret, troede ved dette Selskab at kunne forskaffe den hastigste og bedste Veiledning til at kjende saavel Landets Mangler, som Fordele; hvorledes og hvorvidt de første kunde afhjælpes, hvorledes de sidste bedste kunde benyttes. At denne Hensigt ikke er bleven ganske uopfyldt, derom vidne Selskabets udgivne Skrifter, hvilke man i denne Henseende ikke vil kunne frakjende deres Værd. Men saare meget stod endnu tilbage, da en vis Uvirksomhed, hvis Aarsager man heller vil bestræbe sig for at hæve, end udvikle, begyndte at indsnige sig, og omsider at true Selskabet med Undergang, dersom ikke passende Midler bleve anvendte til igjen at indbringe Liv og Virksomhed der. Undertegnede troede, at dette Øiemærke vilde kunne opnaaes, naar der blev gjort visse Forandringer i Selskabets Jndretning, som Omstændighederne for nærværende Tid syntes at udfordre. De vare tillige betænkte paa at udvide Selskabets Hensigt til andre nyttige Kundskabers Udbredelse, end de egentlig topographiske, og indgik til Selskabets Formand, Høibemeldte Hans Excellence, Hr. Geheimeraad Moltke, med følgende Forslag: 1. Hans Excellence Hr. Geheimeraad Moltke, Præsident i Generaltoldkammeret, bliver Selskabets Præses. Derimod bør det have en nærværende Bestyrer, med Prædikat af Vicepræsident. Denne indbyder de nærværende Medlemmer, ligesom i den offentlige Tidende enhver af de fraværende, som kan og vil møde, til at samles eengang hver Maaned, for at deliberere om Selskabets Anliggender, og tage Beslutninger til dets Tarv; han holder over Selskabets Love; han afgiør, eller besørger dets Forretninger afgjorte, han underretter Formanden, i det mindste eengang om Aaret og Selskabets Tilstand; han foreslaaer hvad Forandringer han finder tjenlige, og indhenter hans Betænkninger; han søger ved igjentagne Anmodninger, Opmuntringer og Foranledninger at fremvirke og vedligeholde den Flid, hvorved Selskabets Hensigt skal kunne opnaaes. Vicepræses vedbliver sit Embede, saalænge han til Selskabets Fornøielse bestyrer det, og dertil haver Lyst og Leilighed. J Tilfælde af at han skulde efterlade sine Pligter, kan Selskabet, naar 12 af Medlemmerne ere samlede, votere paa, og, naar 2 Trediedele Medlemmer i Forsamlingen ere enige, vælge en anden Bestyrer. J Sygdoms- eller andet Forfaldstilfælde formaaer han En af de nærværende Medlemmer til at paatage sig hans Partes. 2. J de maanedlige Samlinger afhandles ikke allene, hvad der hører til Hovedgjenstanden, det topographiske Fag; men enhver videnskabelig Green kan, naar Hovedforretningerne ere tilende, blive Gienstand for disse Sammenkomster. Enhver Afhandling, eller blot Opsats, henhørende til det Videnskabelige, eller blot Almeennyttige, som noget Selskabets Medlem har udarbeidet eller forfattet, og vil oplæse, bliver bedømt, og, efter nærmere Kritik af nogle Selskabets Medlemmer, som strax vælges, trykt paa dets Bekostning, dog udenfor de topographiske Bind, i særskilte Bind, som bære Navn af det Topographiske Selskabs Barbeider, og sælges, som andre Skrifter, efter Bogladepriis. 3. Da det vil være vanskeligt, altid at finde en paalidelig Mand, som for intet vil paatage sig den Møie, der er forbunden med at være Selskabets Kasserer; saa bør denne Selskabets Embedsmand lønnes af Selskabet. Man vilde da med større Ret kunne fordre af ham, at han ved hvert Aars Udgang skulde fremlægge et ordentligt og nøiagtig forfattet Regnskab over Selskabets Jndtægter og Udgifter, samt vaage over, at Contingenterne i rette Tid indkom. Naar Kassererens Løn blev bestemt til omtrent 70 Rdlr. aarlig, troer man, at han for denne Betaling ogsaa kunde være Selskabets Secreteer; hvorved det vilde paaligge ham, foruden at føre Protokollen i Selskabets Møder, og Selskabets Correspondence, ogsaa at holde en Copiebog over Brevvexlingen. Den samme, som blev Kasserer, vilde udentvivl ogsaa imod den sædvanlige Procent kunne paatage sig at besørge Afsætningen af Selskabets Skrifter. 4. Selskabets Skrifter udgives ikke, som hidindtil, i Hefter, hvorved de større Beskrivelser og Afhandlinger, til Misfornøielse baade for Læsere og Forfattere, saa ofte maae afbrydes; men i Bind, under Titel af det Topographiske Selskabs Samlinger. Af hvad Format disse Bind skulle være, og med hvad for Slags Typer, latinske eller danske, de skulle trykkes, kunde maaskee synes ligegyldigt; imidlertid troes dog en Octavformat af Størrelse som Journalens at være den bedst passende; heller ikke indsees, af hvad Aarsag man skulde forlade de latinske Typer; men man bør sørge for, at Læserne faae noget meere for deres Penge end hidtil, og tillige drage den fornødne Omsorg for Ziirligheden. Disse Bind udkomme saa ofte, som Forraaden af Materialier og vor indskrænkede Forfatning med Bogtrykkerie vil tillade det. J øvrigt fortsættes Journalen, saalænge til de i samme begyndte Beskrivelser ere tilendebragte. 5. J Selskabets Samlinger modtages ikke allene udførlige Beskrivelser, men ogsaa Bekjendtgjørelser, Forslag og Jagttagelser, som staae i Forbindelse med Selskabets Hensigt; hvortil ogsaa kan henføres saadanne Rettelser og Tillæg, som de forhen af Selskabet selv, eller andre, udgivne Topographier paa ethvert Sted maatte give Anledning til. Men hvad man især ønsker sig, er udførlige Beskrivelser over Landets Kjøbstæder, nedlagte og endnu i Drift værende Bjergverker, Glasverker, Fabriker, Jndustrie Anlæg og Stiftelser af alle Arter. Det forstaaer sig, at gode Beskrivelser over enkelte Egne og Sogne i Landet, ogsaa herefter, som forhen, ville være Selskabet velkomne. 6. Enhver, som optages, eller indgaaer i Selskabet, erholder istedet for de hidtil brugte Receptionsbeviser et trykt Diplom, hvortil forfattes et Udkast, som approberes af Præses. Disse Diplomer underskrives af Præses, naar de udstedes til Nogen i Danmark, og i Norge paa Præsidentens Vegne af Vicepræses, hvorefter de tilstilles Vedkommende igjennem Sekreteren, der og underretter Kassereren, om han fra denne bliver en forskjellig Person, hvergang noget Medlem antages, om det antagne Medlems Navn og Bopæl. 7. Da Selskabets Skrifter udgives i en anden Form end tilforn, saa er det at formode, at en stor Deel af dem, som have subskriberet paa Journalen, vil af denne Forandring tage en i sig selv ikke ugrundet Anledning til at ansee sig fritagne fra den ved Subskriptionen paatagne Forpligtelse. Mange Subskribenter ere desuden af en eller anden Aarsag nu blevne saa vante ved ikke at modtage Journalen, at de allerede paa Grund heraf næsten ikke længer regne sig blandt Subskribenternes Tal. Det bliver derfor høist nødvendigt at foranstalte en ny Subskription paa Selskabets Skrifter, hvilken ogsaa maa strække sig til Danmark. Hvor mange Ark ethvert Bind skal indeholde, vil i Planen ikke nøiagtigen kunne bestemmes, da man giør sig det til en Regel, ikke at afbryde Beskrivelserne; men Subskribenterne faae ethvert Bind for en i Forhold til Arketallet saa billig Priis, som Papirets og Trykningens Kostbarhed, her paa Stedet vil gjøre det mueligt. 3. Hvad Redactionen og Correcturen af Selskabets Skrifter angaaer, da vedbliver jeg Rosted samme, saalænge jeg dertil haver Leilighed, og Selskabet finder sig fornøiet med mit Arbeide. J øvrigt formodes ikke uden Grund, at der i Christiania altid vil findes en hertil duelig Mand blandt Selskabets Medlemmer, som vil paatage sig disse Forretninger samlede uden anden Belønning, end den Fornøielse, herved at kunne gavne Selskabet og det Almindelige; hvorhos det dog kunde synes billigt, at han erholdt et Exemplar af Selskabets Skrifter uden Betaling, og fritoges for at betale Contingenterne. Ligesom nu heraf kan erfares, hvad Forandringer vi til Selskabets Opkomst og Vedligeholdelse have anseet for nødvendige, da dets Love iøvrigt blive uforandrede, saa kunne vi end videre have den Fornøielse herved at melde, at Hans Excellence, Formanden, i eet og alt har approberet dette Forslag, med Ønske at de foreslagne Forandringer jo før jo heller maatte iverksættes. Som en Følge heraf skal Selskabet herefter have en Vicepræsident. Dette har jeg, Biskop Bech, efter høibemeldte Formands Anmodning nu paataget mig at være, i det faste Haab, at, ligesom jeg paa min Side intet vil efterlade af hvad der kan befordre Selskabets Ære og Tarv, saa skal jeg ikke heller af dets ærede Medlemmer komme til at savne den Understøttelse, uden hvilken mine Bestræbelser for dets Tarv kun lidet ville udrette. Jeg har altsaa den Ære, om Selskabet ikke har noget derimod, fra nu af at være det Norske Topographiske Selskabs Vicepræsident. Som mit Ønske er varmt for dette Selskabs Vel, saa skulle ogsaa de Pligter, som i hiin Egenskab paaligge mig, stedse være mig hellige. Men for at kunne opfylde disse Pligter til Selskabets Fornøielse, og tage passende Forholdsregler, er det fornødent for mig at være underrettet om, hvor mange Medlemmer Selskabet for nærværende Tid virkelig har, og for det første kan gjøre Regning paa. Jeg tager mig derfor den Frihed, herved at anmode de Herrer Medlemmer, som vel endnu ikke have udmeldt sig af Selskabet, men dog ei maatte have Lyst til længer at forblive deri, at de inden 1ste Januar 1807 vilde behage at give mig deres Beslutning tilkjende. De, som ikke inden den Tid melde sig ud, vilde tillade, at man anseer dem for at vedblive. Bech Rosted,